【申集上】【艹字部】莫 ·康熙笔画:13　·部外笔画:7〔古文〕《唐韵》慕各切《集韵》《正韵》末各切,音寞。《韵会》无也,勿也,不可也。《易·系辞》莫之与,则伤之者至矣。　又定也。《诗·大雅》监观四方,求民之莫。　又谋也。《诗·小雅》秩秩大猷,圣人莫之。　又《博雅》强也。《论语》文莫吾犹人也。《晋书·栾肇·论语驳曰》燕齐谓勉强为文莫。《扬子·方言》侔莫,强也,凡劳而相勉谓之侔莫。《淮南子·谬称训》犹未之莫与。《注》莫,勉之也。　又削也。《管子·制分篇》屠牛垣,朝解九牛而刀可莫铁。　又《博雅》莫莫,茂也。《诗·周南》维叶莫莫。《注》莫莫,茂密之貌。　又《庄子·逍遥游》广莫之野。《注》莫,大也。　又姓。《通志·氏族略》卽幕氏省文。汉有富人莫氏,见《游侠传》。唐有比部员外郎莫藏用。　又《史记·夏本纪注》五湖之一有莫湖。　又与瘼通。《诗·小雅》莫此下民。　又与幕通。《史记·李广传》莫府省约文书籍事。　又《说文》莫故切。同暮。《易·夬卦》莫夜有戎。　又菜也。《诗·魏风》彼汾沮洳,言采其莫。《注》音暮。《陆玑疏》莫,茎大如箸,赤节,节一叶,似柳叶,厚而长,有毛刺,今人缫以取茧绪。其味酢而滑,始生可以为羹,又可生食。五方通谓之酸迷,冀州人谓之乾绛,河、汾之闲谓之莫。　又通膜。《礼·内则》去其皽。《注》皽谓皮肉之上魄莫也。　又《韵会》莫白切,音陌。静也。《诗·小雅》君妇莫莫.《左传·昭二十八年》德正应和曰莫。　又《唐韵古音》平声,音谟。《汉书》注引《诗》圣人莫之作谟。清代陈昌治刻本『说文解字』【卷一】【茻部】莫日且冥也。从日在茻中。莫故切。又,慕各切清代段玉裁『说文解字注』日且冥也。且冥者、将冥也。木部曰。杳者、冥也。夕部曰。夕、莫也。引伸之义为有无之无。从日在茻中。茻亦声。此於双声求之。莫故切。又慕各切。五部。